Част III.8 - ФОРМУЛЯР ЗА ДОПЪЛНИТЕЛНА ИНФОРМАЦИЯ ОТНОСНО ОТПРАВЯНЕ НА УВЕДОМЛЕНИЕ ЗА ПЛАН ЗА ОЦЕНКА

*Държавите членки използват настоящия формуляр за уведомлението за план за оценка съгласно член 1, параграф 2, буква а) от Регламент (ЕС) № 651/2014[[1]](#footnote-1), член 1, параграф 3, буква а) от Регламент (ЕС) 2022/2472[[2]](#footnote-2) или член 1, параграф 7, буква а) от Регламент (ЕС) 2022/2473[[3]](#footnote-3) и в случай на схема за помощ, предмет на уведомление, която подлежи на оценка, както е предвидено в съответните насоки на Комисията.*

*Моля, направете справка с работния документ на службите на Комисията „Обща методология за оценка на държавни помощи“[[4]](#footnote-4) за насоки относно изготвянето на план за оценка.*

# Определяне на схемата за помощ, предмет на оценка

## Наименование на схемата за помощ:

## Планът за оценка свързан ли е със:

а)  схема, която подлежи на оценка съгласно член 1, параграф 2, буква а) от Регламент (ЕС) № 651/2014?

б)  схема, която подлежи на оценка съгласно член 1, параграф 3, буква а) от Регламент (ЕС) 2022/2472?

в)  схема, която подлежи на оценка съгласно член 1, параграф 7, буква а) от Регламент (ЕС) 2022/2473?

г)  схема, за която е отправено уведомление до Комисията съгласно член 108, параграф 3 от Договора?

Моля, посочете номера на държавна помощ на схемата: …

## Моля, посочете номера на държавна помощ на всички предишни и текущи схеми за държавна помощ със сходна цел и географски регион. Моля, посочете дали някоя от тези схеми е предшественик на настоящата схема за помощ.

Направена ли е последваща оценка на някоя от изброените по-горе схеми за държавна помощ?

Да  Не

### Ако отговорът е „да“, моля, представете кратко обобщение на основните резултати от последващата(ите) оценка(и) (когато е приложимо, с препратка и хипервръзка).

### Моля, опишете как резултатите от тези оценки са взети предвид при разработването на новата схема.

## Моля, избройте всички съществуващи предварителни оценки или оценки на въздействието за схемата за помощ. За всяко от тези проучвания, моля, представете следната информация: а) кратко описание на целите на проучването, използваните методики, резултатите и заключенията и б) специфичните предизвикателства от гледна точка на методиката в рамките на оценките и проучванията, например наличност на данни, които са от значение за оценката на настоящия план за оценка. Ако е приложимо, моля, посочете съответните области или теми, които не са обхванати от предишни планове за оценка и следва да бъдат обхванати от настоящата оценка. Моля, представете резюмета на тези оценки и проучвания в приложение и интернет връзки към съответните документи, ако са налични:

# Цели на схемата за помощ, предмет на оценка

## Моля, представете описание на схемата за помощ, като посочите нуждите и проблемите, които следва да се преодолеят със схемата, и предвидените категории бенефициери, например като размер, сектори, местоположение, примерен брой:

## Моля, посочете целите на схемата и очакваното въздействие както на равнището на предвидените бенефициери, така и доколкото е обхваната целта от общ интерес:

## Моля, посочете възможните отрицателни ефекти върху бенефициерите на помощта или икономиката в по-общ план, които могат да бъдат свързани пряко или непряко със схемата за помощ[[5]](#footnote-5):

### Моля, посочете а) планирания годишен бюджет по схемата, б) предвидената продължителност на схемата[[6]](#footnote-6), в) инструмента или инструментите на помощта и г) допустимите разходи:

### Моля, представете резюме на критериите за допустимост и методите за подбор на бенефициери на помощ. По-специално, моля, опишете следното: а) използваните методи за подбор на бенефициерите (напр. точков подход), б) примерния бюджет, наличен за всяка група бенефициери, в) вероятността бюджетът да бъде напълно изразходван за определени групи бенефициери, г) правилата за оценяване, ако се използват в схемата, д) праговете на интензитет на помощта и е) критериите, които предоставящият помощта орган ще вземе предвид, когато оценява заявленията:

## Моля, посочете специфичните ограничения или рискове, които могат да засегнат изпълнението на схемата, очакваните нейни въздействия и постигането на нейните цели:

# Въпроси за оценка

## Моля, посочете специфичните въпроси, към които следва да бъде насочена оценката, като представите количествени доказателства за въздействието на помощта. Моля, направете разграничение между а) въпроси, свързани с прякото въздействие на помощта върху бенефициерите, б) въпроси, свързани с непреките въздействия, и в) въпроси, свързани с пропорционалността и целесъобразността на помощта. Моля, обяснете как въпросите за оценка са свързани с целите на схемата:

# Показатели за резултатите

## Моля, използвайте следната таблица, за да опишете кои показатели ще бъдат използвани за измерване на резултатите от схемата, както и съответните променливи величини на контрола, включително източниците на данни и как всеки показател резултат съответства на въпросите за оценка. По-специално, моля, посочете а) съответния въпрос за оценка, б) показателя, в) източника на данните, г) честотата на събиране на данни (например годишно, месечно и т.н.), д) равнището, на което данните се събират (например на равнище предприятия, равнище на обекта, регионално равнище и т.н.), е) статистическата съвкупност, обхваната в източника на данни (например бенефициерите на помощи, лица, които не са бенефициери, всички предприятия и т.н.):

|  |  |  |  |  |  |
| --- | --- | --- | --- | --- | --- |
| **Въпрос за оценка** | **Показател** | **Източник** | **Честота** | **Равнище** | **Статистическа съвкупност** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Моля, обяснете защо подбраните показатели са най-подходящи за измерване на очакваното въздействие на схемата:

# Предвидени методи за провеждане на оценката

## Във връзка с въпросите за оценка, моля, опишете предвидените методи, които ще бъдат използвани в оценката, за да се определи причинно-следственото въздействие на помощта върху бенефициерите и да се оценят други непреки въздействия. По-специално, моля, обяснете причините за избора на тези методи и за отхвърлянето на други методи (например поради причини, свързани с проекта на схемата[[7]](#footnote-7)):

## Моля, опишете точно стратегията за идентифициране за оценката на причинно-следственото въздействие на помощта и допусканията, на които стратегията се базира. Моля, опишете подробно състава и значението на контролната група:

## Моля, обяснете как с предвидените методи се преодоляват потенциалните пристрастия при подбора. Може ли да се твърди с достатъчна степен на увереност, че констатираните различия в резултатите на бенефициерите на помощта се дължат на помощта:

## Ако е уместно, моля, обяснете как с предвидените методи се цели да се преодолеят специфични предизвикателства, свързани със сложни схеми, например схеми, които се изпълняват диференцирано на регионално равнище, и схеми, при които се използват няколко инструмента за помощ:

# Събиране на данни

## Моля, представете информация за механизмите и източниците за събиране и обработка на данни относно бенефициерите на помощта и относно предвидения съпоставителен сценарий[[8]](#footnote-8). Моля, представете описание на цялата съответна информация, свързана с етапа на подбор: събраните данни относно заявителите за помощта, представените данни от заявителите и резултатите от подбора. Моля, обяснете също така всички потенциални проблеми във връзка с наличността на данни:

## Моля, представете информация на какви интервали се събират данни, които са от значение за оценката. Налични ли са констатации на достатъчно подробно равнище, т.е. на равнището на отделните предприятия:

## Моля, посочете дали достъпът до необходимите данни за извършване на оценката може да бъде възпрепятстван от законови и подзаконови разпоредби относно поверителността на данните и как ще бъдат решени тези проблеми. Моля, посочете евентуални други предизвикателства, свързани със събирането на данни, и как ще бъдат преодолени:

## 4. Моля, посочете дали се предвиждат проучвания на бенефициерите на помощта или други предприятия и дали намерението е да се използват допълващи се източници на информация:

# Предложен график за оценката

## Моля, посочете предложения график за оценката, включително ключови етапи за събиране на данни, междинни доклади и участие на заинтересовани страни. Ако е уместно, моля, представете приложение с подробно описание на предложения график:

## Моля, посочете крайния срок за представяне на Комисията на окончателния доклад от оценката:

## Моля, посочете факторите, които могат да повлияят на предвидения график:

# Орган, който извършва оценката

## Моля, представете конкретна информация относно органа, който извършва оценката, или, ако все още не е избран такъв, относно графика, процедурата и критериите за неговото избиране:

## Моля, представете информация относно независимостта на органа, който извършва оценката, и как ще се предотврати евентуален конфликт на интереси по време на процеса на подбор:

## Моля, посочете съответния опит и умения на органа, който извършва оценката, или как ще бъдат гарантирани тези умения по време на процеса на подбор:

## Моля, посочете каква организация ще въведе предоставящият орган, за да управлява и осъществява мониторинг на извършването на оценката:

## Моля, представете информация, дори и само с ориентировъчен характер, относно необходимите човешки и финансови ресурси, които ще бъдат предоставени за извършването на оценката:

# Публичност на оценката

## Моля, представете информация относно начина, по който ще бъде оповестена оценката, т.е. чрез публикуване на плана за оценка и окончателния доклад от оценката на даден уебсайт:

## Моля, посочете как ще се гарантира участието на заинтересовани страни. Моля, посочете дали се предвижда организиране на обществени консултации или събития, свързани с оценката:

## Моля, посочете как се предвижда да се използват резултатите от оценката от страна на предоставящия помощта орган и други органи, например за проектиране на следващи или на сходни схеми:

## Моля, посочете дали и при какви условия данните, събрани за целта или използвани за оценката, ще станат достъпни за допълнителни проучвания и анализ:

## Моля, посочете дали планът за оценка съдържа поверителна информация, която не следва да бъде разкривана от Комисията:

# Друга информация

## Моля, посочете тук всякаква друга информация, която считате за уместна за оценката на плана за оценка:

## Моля, избройте всички документи, които са приложени към уведомлението, и представете копия от тях на хартиен носител или посочете директни интернет връзки към съответните документи:

1. Регламент (ЕС) № 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (ОВ L 187, 26.6.2014 г., стр. 1, ELI: <http://data.europa.eu/eli/reg/2014/651/oj>). [↑](#footnote-ref-1)
2. Регламент (ЕС) № 2022/2472 на Комисията от 14 декември 2022 г. относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора, (OB L 327, 21.12.2022 г., стр. 1, ELI: <http://data.europa.eu/eli/reg/2022/2472/oj>). [↑](#footnote-ref-2)
3. Регламент (ЕС) 2022/2473 на Комисията от 14 декември 2022 г. за обявяване на някои категории помощи — за предприятия, които произвеждат, преработват и предлагат на пазара продукти от риболов и аквакултури — за съвместими с вътрешния пазар в приложение на членове 107 и 108 от Договора за функционирането на Европейския съюз (ОВ L 327, 21.12.2022 г., стр. 82, ELI: <http://data.europa.eu/eli/reg/2022/2473/oj>). [↑](#footnote-ref-3)
4. SWD(2014)179 final, 28.5.2014 г. [↑](#footnote-ref-4)
5. Примери за отрицателни ефекти са регионални и секторни изкривявания или изместване на частни инвестиции в резултат на схемата за помощ. [↑](#footnote-ref-5)
6. Схемите за помощ, определени в член 1, параграф 2, буква а) от Регламент (ЕС) № 651/2014, се изключват от приложното поле на регламента шест месеца след тяхното влизане в сила. След като оцени плана за оценка, Комисията може да вземе решение да удължи прилагането на регламента към такива схеми за по-дълъг период. Държавите членки се приканват да посочат каква точно е предвидената продължителност на схемата. [↑](#footnote-ref-6)
7. Вж. SWD(2014)179 final, 28.5.2014 г. [↑](#footnote-ref-7)
8. Моля, имайте предвид, че оценката може да изисква събиране както на данни за минали периоди, така и на данни, които постепенно ще стават достъпни в периода на осъществяването на схемата за помощ. Моля, посочете източниците за двата вида информация. И двата вида данни следва за предпочитане да се събират от един и същ източник, за да се гарантира тяхната последователност в течение на времето. [↑](#footnote-ref-8)