Časť III.8 - FORMULÁR DOPLŇUJÚCICH INFORMÁCIÍ NA NOTIFIKÁCIU PLÁNU HODNOTENIA

*Členské štáty použijú tento formulár na notifikáciu plánu hodnotenia podľa článku 1 ods. 2 písm. a) nariadenia Komisie (EÚ) č. 651/2014[[1]](#footnote-1), článku 1 ods. 3 písm. a) nariadenia Komisie (EÚ) 2022/2472[[2]](#footnote-2) alebo článku 1 ods. 7 písm. a) nariadenia Komisie (EÚ) 2022/2473[[3]](#footnote-3) a v prípade notifikovanej schémy pomoci, na ktorú sa vzťahuje hodnotenie podľa príslušných usmernení Komisie.*

*Usmernenia k vypracovaniu plánu hodnotenia sa uvádzajú v pracovnom dokumente útvarov Komisie s názvom Spoločná metodika hodnotenia štátnej pomoci[[4]](#footnote-4).*

# Identifikácia schémy pomoci, ktorá má byť hodnotená

## Názov schémy pomoci:

## Týka sa plán hodnotenia:

a)  schémy, na ktorú sa vzťahuje hodnotenie podľa článku 1 ods. 2 písm. a) nariadenia (EÚ) č. 651/2014?

b)  schémy, na ktorú sa vzťahuje hodnotenie podľa článku 1 ods. 3 písm. a) nariadenia (EÚ) 2022/2472?

c)  schémy, na ktorú sa vzťahuje hodnotenie podľa článku 1 ods. 7 písm. a) nariadenia (EÚ) 2022/2473?

d)  schémy notifikovanej Komisii podľa článku 108 ods. 3 zmluvy?

Uveďte číslo štátnej pomoci (SA) príslušnej schémy: …

## Uveďte číslo štátnej pomoci (SA) všetkých predchádzajúcich a prebiehajúcich schém štátnej pomoci s podobným cieľom a zemepisnou oblasťou. Uveďte, či je niektorá z týchto schém predchádzajúcou schémou súčasnej schémy pomoci:

Bola niektorá z uvedených schém štátnej pomoci hodnotená *ex post*?

áno  nie

### Ak áno, uveďte stručné zhrnutie hlavných výsledkov ex post hodnotenia (-í) (v relevantných prípadoch s referenčným číslom a odkazom):

### Opíšte, ako boli výsledky týchto hodnotení zohľadnené v návrhu novej schémy:

## Uveďte všetky existujúce *ex ante* hodnotenia alebo posúdenia vplyvu schémy pomoci. V prípade každej takejto štúdie uveďte tieto informácie: a) stručný opis cieľov, použitých metodík, výsledkov a záverov štúdie a b) osobitné výzvy, ktoré sa mohli pri týchto hodnoteniach a štúdiách objaviť z hľadiska metodiky, napríklad pokiaľ ide o dostupnosť údajov, ktoré sú relevantné pre posúdenie súčasného plánu hodnotenia. V prípade potreby uveďte príslušné oblasti alebo témy, na ktoré sa predchádzajúce plány hodnotenia nevzťahovali a ktoré by mali byť predmetom súčasného hodnotenia. Uveďte súhrny týchto hodnotení a štúdií v prílohe a prípadne aj internetové odkazy na predmetné dokumenty:

# Ciele schémy pomoci, ktorá má byť hodnotená

## Opíšte schému pomoci a špecifikujte potreby a problémy, ktoré sa plánujú touto schémou vyriešiť, a určené kategórie týkajúce sa príjemcov, ako napríklad ich veľkosť, odvetvia, v ktorých pôsobia, umiestnenie, orientačný počet:

## Uveďte ciele schémy a očakávaný vplyv na úrovni určených príjemcov, ako aj pokiaľ ide o cieľ spoločného záujmu:

## Uveďte prípadné negatívne účinky na príjemcov pomoci alebo na širšie hospodárstvo, ktoré by mohli byť priamo alebo nepriamo spojené so schémou pomoci[[5]](#footnote-5):

## Uveďte a) ročný rozpočet plánovaný v rámci schémy; b) plánované trvanie schémy[[6]](#footnote-6); c) nástroj alebo nástroje pomoci a d) oprávnené náklady:

## Uveďte súhrn kritérií oprávnenosti a metód výberu príjemcov pomoci. Opíšte najmä: a) metódy výberu príjemcov (ako sú napríklad pravidlá bodovania); b) orientačný rozpočet dostupný pre každú skupinu príjemcov; c) pravdepodobnosť vyčerpania rozpočtu pre určité skupiny príjemcov; d) pravidlá bodovania, ak sa v rámci schémy používajú; e) prahové hodnoty intenzity pomoci a f) kritériá, ktoré bude zohľadňovať orgán poskytujúci pomoc pri posudzovaní žiadostí:

## Uveďte konkrétne obmedzenia alebo riziká, ktoré by mohli ovplyvniť vykonávanie schémy, jej očakávané vplyvy a dosiahnutie jej cieľov:

# Hodnotiace otázky

## Uveďte konkrétne otázky, ktoré by sa mali v rámci hodnotenia riešiť, a to na základe poskytnutia kvantitatívnych dôkazov o vplyve pomoci. Rozlišujte medzi a) otázkami, ktoré sa týkajú priameho vplyvu pomoci na príjemcov; b) otázkami súvisiacimi s nepriamymi vplyvmi a c) otázkami súvisiacimi s primeranosťou a vhodnosťou pomoci. Vysvetlite, ako hodnotiace otázky súvisia s cieľmi schémy:

# Ukazovatele výsledkov

## V nasledujúcej tabuľke opíšte ukazovatele, ktoré budú stanovené na meranie výsledkov schémy, ako aj relevantné kontrolné premenné vrátane zdrojov údajov a spôsob, akým každý ukazovateľ výsledkov zodpovedá hodnotiacim otázkam. Uveďte predovšetkým a) príslušnú hodnotiacu otázku; b) ukazovateľ; c) zdroj údajov; d) frekvenciu zberu údajov (napríklad ročne, mesačne atď.); e) úroveň, na ktorej sa údaje zbierajú (napr. či sa zbierajú na úrovni podnikov, organizácie, regiónu atď.); f) skupinu, ktorá je zahrnutá do zdroja údajov (napr. príjemcovia pomoci, podniky, ktoré nie sú príjemcami pomoci, všetky podniky atď.):

|  |  |  |  |  |  |
| --- | --- | --- | --- | --- | --- |
| **Hodnotiaca otázka** | **Ukazovateľ** | **Zdroj** | **Frekvencia** | **Úroveň** | **Skupina** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

# Plánované metódy na vykonanie hodnotenia

## Vo vzťahu k hodnotiacim otázkam opíšte plánované metódy, ktoré by sa mali pri hodnotení použiť na určenie kauzálneho vplyvu pomoci na príjemcov a na posúdenie ostatných nepriamych vplyvov. Vysvetlite najmä dôvody výberu týchto metód a zamietnutia iných metód (napr. dôvody súvisiace s podobou schémy)[[7]](#footnote-7):

## Podrobne opíšte identifikačnú stratégiu na vyhodnotenie kauzálneho vplyvu pomoci a predpoklady, z ktorých táto stratégia vychádza. Podrobne opíšte zloženie a význam kontrolnej skupiny:

## Vysvetlite, ako sa plánovanými metódami rieši prípadná zaujatosť pri výbere. Možno s dostatočnou istotou vyhlásiť, že pozorované rozdiely vo výsledkoch príjemcov pomoci sú dôsledkom pomoci?

## V relevantných prípadoch vysvetlite, ako sa majú vďaka plánovaným metódam riešiť osobitné výzvy spojené so zložitými schémami, ako sú napríklad schémy vykonávané odlišným spôsobom na regionálnej úrovni a schémy, v ktorých sa používa niekoľko nástrojov pomoci:

# 6. Zber údajov

## Uveďte informácie o mechanizmoch a zdrojoch na zhromažďovanie a spracúvanie údajov o príjemcoch pomoci a o predpokladanom kontrafaktuálnom scenári.[[8]](#footnote-8) Opíšte všetky relevantné informácie, ktoré sa týkajú fázy výberu: zhromaždené údaje o žiadateľoch o pomoc, údaje poskytnuté žiadateľmi a výsledky výberu. Vysvetlite aj všetky prípadné problémy súvisiace s dostupnosťou údajov:

## Uveďte informácie o frekvencii zberu údajov relevantné pre hodnotenie. Sú k dispozícii pozorovania na dostatočne rozčlenenej úrovni, t. j. na úrovni jednotlivých podnikov?

## Uveďte, či by prístup k údajom potrebným na vykonanie hodnotenia mohol byť obmedzený zákonmi a predpismi upravujúcimi dôvernosť údajov a ako by sa tieto problémy riešili. Uveďte ďalšie prípadné výzvy spojené so zhromažďovaním údajov a ako by sa riešili:

## Uveďte, či sa plánujú prieskumy týkajúce sa príjemcov pomoci alebo iných podnikov a či sa zamýšľa použitie doplnkových zdrojov informácií:

# Navrhovaný harmonogram hodnotenia

## Uveďte navrhovaný harmonogram hodnotenia vrátane míľnikov pre zber údajov, priebežné správy a zapojenie zainteresovaných strán. V relevantných prípadoch poskytnite prílohu s podrobným rozpisom navrhovaného harmonogramu:

## Uveďte dátum, dokedy bude Komisii predložená záverečná hodnotiaca správa:

## Uveďte faktory, ktoré by mohli mať vplyv na plánovaný harmonogram:

# Orgán vykonávajúci hodnotenie

## Uveďte konkrétne informácie o orgáne vykonávajúcom hodnotenie, alebo ak ešte nebol vybraný, o harmonograme, postupe a kritériách jeho výberu:

## Uveďte informácie o nezávislosti orgánu vykonávajúceho hodnotenie a o tom, ako bude vylúčený možný konflikt záujmov počas výberového konania:

## Uveďte príslušné skúsenosti a zručnosti orgánu vykonávajúceho hodnotenie alebo ako budú tieto zručnosti zabezpečené počas výberového konania:

## Uveďte, aké opatrenia zavedie orgán poskytujúci pomoc s cieľom riadiť a monitorovať vykonávanie hodnotenia:

## Uveďte informácie, hoci len orientačné, o potrebných ľudských a finančných zdrojoch, ktoré budú k dispozícii na vykonanie hodnotenia:

# Zverejnenie hodnotenia

## Uveďte informácie o spôsobe, akým bude hodnotenie zverejnené, t. j. prostredníctvom zverejnenia plánu hodnotenia a konečnej hodnotiacej správy na webovom sídle:

## Uveďte, ako sa zabezpečí zapojenie zainteresovaných strán. Uveďte, či sa v súvislosti s hodnotením plánuje zorganizovanie verejných konzultácií alebo podujatí:

## Uveďte, ako orgán poskytujúci pomoc a ďalšie orgány zamýšľajú použiť výsledky hodnotenia, napríklad na návrh následných schém alebo na podobné schémy:

## Uveďte, či a za akých podmienok budú údaje zozbierané na účely hodnotenia alebo použité na hodnotenie sprístupnené na ďalšie štúdie a analýzu:

## Uveďte, či plán hodnotenia obsahuje dôverné informácie, ktoré by Komisia nemala sprístupniť:

# Ďalšie informácie

## Tu uveďte akékoľvek ďalšie informácie, ktoré považujete za dôležité na posúdenie plánu hodnotenia:

## Uveďte zoznam všetkých dokumentov pripojených k notifikácii a predložte ich papierové kópie alebo uveďte priame internetové odkazy na príslušné dokumenty:

1. Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014, s. 1, ELI: <http://data.europa.eu/eli/reg/2014/651/oj>). [↑](#footnote-ref-1)
2. Nariadenie Komisie (EÚ) 2022/2472 zo 14. decembra 2022, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 zmluvy (Ú. v. EÚ L 327, 21.12.2022, s. 1, ELI: <http://data.europa.eu/eli/reg/2022/2472/oj>). [↑](#footnote-ref-2)
3. Nariadenie Komisie (EÚ) 2022/2473 zo 14. decembra 2022, ktorým sa určité kategórie pomoci poskytovanej podnikom pôsobiacim vo výrobe, v spracovaní a odbyte produktov rybolovu a akvakultúry vyhlasujú za zlučiteľné s vnútorným trhom podľa článkov 107 a 108 Zmluvy o fungovaní Európskej únie (Ú. v. EÚ L 327, 21.12.2022, s. 82, ELI: <http://data.europa.eu/eli/reg/2022/2473/oj>). [↑](#footnote-ref-3)
4. SWD(2014) 179 final, 28. 5. 2014. [↑](#footnote-ref-4)
5. Príkladmi negatívnych účinkov sú regionálna a odvetvová zaujatosť alebo vytláčanie súkromných investícií spôsobené schémou pomoci. [↑](#footnote-ref-5)
6. Schémy pomoci vymedzené v článku 1 ods. 2 písm. a) nariadenia (EÚ) č. 651/2014 sa vylučujú z rozsahu pôsobnosti tohto nariadenia po šiestich mesiacoch od ich nadobudnutia účinnosti. Po posúdení plánu hodnotenia môže Komisia rozhodnúť o predĺžení obdobia uplatňovania predmetného nariadenia na takéto schémy. Členské štáty sa vyzývajú, aby presne uvádzali plánované trvanie schémy. [↑](#footnote-ref-6)
7. Pozri SWD(2014) 179 final z 28. 5. 2014. [↑](#footnote-ref-7)
8. Upozorňujeme, že pri hodnotení sa môže vyžadovať získanie historických údajov, ako aj údajov, ktoré budú postupne k dispozícii počas zavádzania schémy pomoci. Uveďte zdroje pre oba druhy informácií. Ak je to možné, oba druhy údajov by sa mali získať z rovnakého zdroja, aby sa zaručila konzistentnosť v priebehu času. [↑](#footnote-ref-8)