III.8. rész - KIEGÉSZÍTŐ ADATLAP AZ ÉRTÉKELÉSI TERV BEJELENTÉSÉHEZ

*A tagállamok ezt az adatlapot használják a 651/2014/EU bizottsági rendelet[[1]](#footnote-1) 1. cikke (2) bekezdésének a) pontja, az (EU) 2022/2472 bizottsági rendelet[[2]](#footnote-2) 1. cikke (3) bekezdésének a) pontja vagy az (EU) 2022/2473 bizottsági rendelet[[3]](#footnote-3) 1. cikke (7) bekezdésének a) pontja szerinti értékelési terv bejelentéséhez, valamint a vonatkozó bizottsági iránymutatásban előírtak szerint értékelés tárgyát képező bejelentett támogatási program esetében.*

*Az értékelési terv szövegezésére vonatkozó útmutatásért tanulmányozza a „Közös módszertan az állami támogatások értékelésére” című bizottsági szolgálati munkadokumentumot[[4]](#footnote-4).*

# Az értékelendő támogatási program azonosítása

## A támogatási program megnevezése:

## Az értékelési terv:

(a)  a 651/2014/EU rendelet 1. cikke (2) bekezdésének a) pontja szerinti értékelés tárgyát képező programra vonatkozik?

(b)  az (EU) 2022/2472 rendelet 1. cikke (3) bekezdésének a) pontja szerinti értékelés tárgyát képező programra vonatkozik?

(c)  az (EU) 2022/2473 rendelet 1. cikke (7) bekezdésének a) pontja szerinti értékelés tárgyát képező programra vonatkozik?

(d)  a Bizottságnak a Szerződés 108. cikkének (3) bekezdése értelmében bejelentett programra vonatkozik?

Kérjük, tüntesse fel az állami támogatási program hivatkozási számát: …

## Kérjük, tüntesse fel az összes, hasonló célkitűzésre és földrajzi területre irányuló korábbi és folyamatban lévő állami támogatási program hivatkozási számát. Kérjük, adja meg, hogy e programok bármelyike a jelenlegi támogatási program elődje-e.

Sor került-e a fent felsorolt állami támogatási programok bármelyikének utólagos értékelésére?

Igen  Nem

### Ha igen, kérjük, röviden foglalja össze az utólagos értékelés(ek) főbb eredményeit (adott esetben hivatkozással és az online elérhető változatra mutató linkkel).

### Kérjük, ismertesse, hogyan vették figyelembe ezen értékelések eredményeit az új program kialakítása során.

## Kérjük, sorolja fel a támogatási program valamennyi előzetes értékelését vagy hatásvizsgálatát. Minden egyes ilyen tanulmány esetében kérjük, adja meg a következő információkat: a) a tanulmány célkitűzésének, a használt módszertannak, az eredményeknek és a következtetéseknek a rövid ismertetése, valamint b) az értékelések és tanulmányok esetleges, konkrét módszertani kihívásai, például az aktuális értékelési terv értékelése szempontjából releváns adatok elérhetősége. Adott esetben nevezze meg a korábbi értékelési tervekben nem tárgyalt, de az aktuális értékelés során tárgyalandó releváns területeket és témaköröket. Kérjük, mellékletben adja meg ezen értékelések és tanulmányok összefoglalóját, és – amennyiben elérhetők – adja meg az érintett dokumentumokra vonatkozó internetes hivatkozásokat:

# Az értékelendő támogatási program célkitűzései

## Kérjük, ismertesse a támogatási programot, részletezve a program által kezelni kívánt igényeket és problémákat, valamint a kedvezményezettek tervezett kategóriáit, például a méretüket, az ágazatukat, a helyüket, az irányszámukat:

## Kérjük, közölje a program célkitűzéseit és a várt hatást a tervezett kedvezményezettek szintjén, valamint a közös érdekű célkitűzés tekintetében is.

## Kérjük, közölje a támogatás kedvezményezettjeire, illetve a tágabb értelemben vett gazdaságra kifejtett lehetséges negatív hatásokat[[5]](#footnote-5), amelyek közvetlenül vagy közvetve kapcsolódhatnak a támogatási programhoz:

## Kérjük, tüntesse fel a) a program keretében tervezett éves költségvetést, b) a program tervezett időtartamát[[6]](#footnote-6), c) a támogatási eszközt vagy eszközöket és d) az elszámolható költségeket.

## Kérjük, foglalja össze a támogathatósági kritériumokat és a támogatás kedvezményezettjeinek kiválasztására szolgáló módszereket. Kérjük, ismertesse különösen a következőket: a) a kedvezményezettek kiválasztására szolgáló módszerek (pl. pontozás), b) az egyes kedvezményezetti csoportok rendelkezésére álló indikatív költségvetés, c) bizonyos kedvezményezetti csoportok esetében a költségvetés kimerülésének valószínűsége, d) a pontozási szabályok, amennyiben használnak ilyeneket a támogatási program esetében, e) a támogatási intenzitás küszöbértékei, valamint f) a pályázatok értékelésekor a támogatást nyújtó hatóság által figyelembe vett szempontok:

## Kérjük, említse meg azokat a konkrét korlátozásokat vagy kockázatokat, amelyek befolyásolhatják a program végrehajtását, várt hatásait és célkitűzéseinek teljesülését:

# Értékelési kérdések

## Kérjük, a támogatás hatására vonatkozó mennyiségi bizonyíték megadásával közölje az értékelésben tárgyalandó konkrét kérdéseket. Kérjük, tegyen különbséget a) a támogatás kedvezményezettekre gyakorolt közvetlen hatására vonatkozó kérdések, b) a közvetett hatásokra vonatkozó kérdések, valamint c) a támogatás arányosságára és megfelelőségére vonatkozó kérdések között. Kérjük, fejtse ki, hogy az értékelési kérdések hogyan kapcsolódnak a program célkitűzéseihez:

# Eredménymutatók

## Kérjük, a következő táblázat segítségével mutassa be, milyen mutatók segítségével mérik majd a támogatási program eredményeit, valamint melyek lesznek a vonatkozó kontrollváltozók, ideértve az adatforrásokat is, valamint hogy az egyes eredménymutatók hogyan felelnek meg az értékelési kérdéseknek. Kérjük, adja meg különösen a) a vonatkozó értékelési kérdést, b) a mutatót, c) az adatok forrását, d) az adatgyűjtés gyakoriságát (pl. évente, havonta, stb.), e) az adatgyűjtés szintjét (pl. a cég szintjén, az üzem szintjén, regionális szinten, stb.), f) az adatforrás által felölelt csoportot (pl. a támogatás kedvezményezettjei, a nem kedvezményezettek, valamennyi vállalkozás, stb.).

|  |  |  |  |  |  |
| --- | --- | --- | --- | --- | --- |
| **Értékelési kérdés** | **Mutató** | **Forrás** | **Gyakoriság** | **Szint** | **Csoport** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Kérjük, fejtse ki, hogy a választott mutatók miért a legrelevánsabbak a program várt eredményeinek mérése szempontjából:

# Az értékelés elvégzésének tervezett módszerei

## Az értékelési kérdések fényében kérjük, ismertesse a támogatás kedvezményezettekre gyakorolt ok-okozati hatásának az értékelés során történő feltárásához, valamint az egyéb közvetett hatások értékeléséhez használni tervezett módszereket. Kérjük, térjen ki különösen azokra az okokra, amelyek miatt ezt a módszert és nem valamelyik másik módszert választották (pl. a támogatási program kialakításához kapcsolódó okok)[[7]](#footnote-7).

## Kérjük, pontosan részletezze a támogatás ok-okozati hatásának értékeléséhez használt azonosítási stratégiát és a stratégiát alátámasztó feltevéseket. Kérjük, részletesen ismertesse a kontrollcsoport összetételét és jelentőségét:

## Kérjük, fejtse ki, hogy a tervezett módszerek hogyan kezelik a potenciális kiválasztási részrehajlást. Állítható-e kellő bizonyossággal, hogy a támogatás kedvezményezettjeinek eredményei között észlelt eltérések a támogatásnak tudhatók be?

## Adott esetben kérjük, fejtse ki, hogy a tervezett módszerek hogyan kívánják kezelni az összetett programokhoz – például a regionális szinten differenciáltan végrehajtott programokhoz és a több támogatási eszközt alkalmazó programokhoz – kapcsolódó konkrét kihívásokat:

# Adatgyűjtés

## Kérjük, adjon tájékoztatást a támogatás kedvezményezettjeire, valamint a figyelembe vett kontrafaktuális forgatókönyvre vonatkozó adatok gyűjtésére és feldolgozására szolgáló mechanizmusokról és forrásokról[[8]](#footnote-8). Kérjük, ismertesse a kiválasztási szakaszra vonatkozó összes releváns információt: a támogatást kérelmezőkre vonatkozóan összegyűjtött adatokat, a kérelmezők által benyújtott adatokat és a kiválasztás eredményeit. Kérjük, az adatok elérhetőségére vonatkozó esetleges problémákat is fejtse ki:

## Kérjük, adjon tájékoztatást az értékelés szempontjából releváns adatgyűjtés gyakoriságáról. Rendelkezésre állnak-e megfigyelések egy kellően lebontott szinten, azaz az egyes vállalkozások szintjén?

## Kérjük, közölje, hogy az értékelés lebonyolításához szükséges adatokhoz való hozzáférést akadályozhatják-e az adatok bizalmas jellegére irányadó törvények és egyéb jogi előírások, és hogy e probléma kezelése hogyan történne. Kérjük, említse meg az adatgyűjtéshez kapcsolódó egyéb lehetséges kihívásokat, valamint azt, hogy azok kezelése hogyan történne:

## Kérjük, közölje, hogy terveznek-e a támogatás kedvezményezettjeire vagy más vállalkozásokra irányuló felméréseket, és tervezik-e kiegészítő információforrások igénybevételét:

# Az értékelés javasolt ütemterve

## Kérjük, közölje az értékelés javasolt ütemtervét, beleértve az adatgyűjtésre, az időközi jelentésekre és az érdekeltek részvételére vonatkozó mérföldköveket. Adott esetben nyújtson be a javasolt ütemtervet részletező mellékletet:

## Kérjük, közölje a végleges értékelési jelentés Bizottsághoz történő benyújtásának határidejét:

## Kérjük, említsen olyan tényezőket, amelyek befolyásolhatják a tervezett ütemtervet:

# Az értékelést végző szerv

## Kérjük, közöljön konkrét információkat az értékelést végző szervről, vagy ha még nem került sor a kiválasztására, a kiválasztásának ütemtervéről, eljárásáról és szempontjairól:

## Kérjük, adjon tájékoztatást az értékelést végző szerv függetlenségéről, valamint arról, hogy az esetleges összeférhetetlenséget hogyan zárják ki a kiválasztási eljárás során:

## Kérjük, tüntesse fel az értékelést végző szerv vonatkozó tapasztalatait és készségeit, illetve azt, hogy e készségek biztosítása hogyan történik a kiválasztási eljárás során:

## Kérjük, közölje, hogy a támogatást nyújtó hatóság milyen intézkedéseket tesz az értékelés lebonyolításának irányítása és figyelemmel kísérése érdekében:

## Kérjük, adjon – akár indikatív jellegű – tájékoztatást az értékelés lebonyolításához rendelkezésre bocsátandó szükséges emberi és pénzügyi erőforrásokról:

# 9. Az értékelés nyilvánossága

## Kérjük, adjon tájékoztatást az értékelés nyilvánosságra hozatalának módjáról, azaz az értékelési terv és a végleges értékelési jelentés internetes honlapon történő közzétételéről.

## Kérjük, közölje, hogyan biztosítják az érdekeltek részvételét. Kérjük, közölje, hogy terveznek-e az értékeléshez kapcsolódó nyilvános konzultációkat vagy eseményeket:

## Kérjük, részletezze, hogy a támogatást nyújtó hatóság vagy más szervek a tervek szerint hogyan fogják felhasználni az értékelési eredményeket, például a program utódainak vagy hasonló programoknak a kialakításához:

## Kérjük, közölje, hogy az értékeléshez összegyűjtött vagy felhasznált adatokat hozzáférhetővé teszik-e, és ha igen, milyen feltételekkel, további tanulmányokhoz és elemzésekhez:

## Kérjük, közölje, hogy az értékelési terv tartalmaz-e olyan bizalmas információkat, amelyeket a Bizottság nem hozhat nyilvánosságra:

# Egyéb információ

## Kérjük, itt adjon meg minden olyan egyéb információt, amelyet fontosnak tart az értékelési terv vizsgálata szempontjából:

## Kérjük, sorolja fel a bejelentéshez mellékelt összes dokumentumot, és mellékelje az érintett dokumentumok papírmásolatát vagy ezek közvetlen internetes hivatkozásait:

1. A Bizottság 651/2014/EU rendelete (2014. június 17.) a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról (HL L 187., 2014.6.26., 1. o., ELI: <http://data.europa.eu/eli/reg/2014/651/oj>). [↑](#footnote-ref-1)
2. A Bizottság (EU) 2022/2472 rendelete (2022. december 14.) az Európai Unió működéséről szóló szerződés 107. és 108. cikkének alkalmazásában a mezőgazdasági és az erdőalapú ágazatban, valamint a vidéki térségekben nyújtott támogatások bizonyos kategóriáinak a belső piaccal összeegyeztethetőnek nyilvánításáról (HL L 327., 2022.12.21., 1. o., ELI: <http://data.europa.eu/eli/reg/2022/2472/oj>). [↑](#footnote-ref-2)
3. A Bizottság (EU) 2022/2473 rendelete (2022. december 14.) az Európai Unió működéséről szóló szerződés 107. és 108. cikke alkalmazásában a halászati és akvakultúra-termékek előállításával, feldolgozásával és forgalmazásával foglalkozó vállalkozások számára nyújtott támogatások bizonyos fajtáinak a belső piaccal összeegyeztethetőnek nyilvánításáról (HL L 327., 2022.12.21., 82. o., ELI: <http://data.europa.eu/eli/reg/2022/2473/oj>). [↑](#footnote-ref-3)
4. SWD(2014) 179 final, 2014.5.28. [↑](#footnote-ref-4)
5. Negatív hatás például a regionális vagy ágazati részrehajlás vagy magánberuházások kiszorulása a támogatási program miatt. [↑](#footnote-ref-5)
6. A 651/2014/EU rendelet 1. cikke (2) bekezdésének a) pontjában meghatározott támogatási programok a hatálybalépésük után hat hónappal kikerülnek a rendelet hatálya alól. A Bizottság az értékelési terv vizsgálatát követően határozhat arról, hogy a rendelet alkalmazását hosszabb időre kiterjeszti ezekre a programokra. Kérjük a tagállamokat, hogy pontosan közöljék a program tervezett időtartamát. [↑](#footnote-ref-6)
7. Kérjük, hivatkozzon a következőre: SWD(2014) 179 final, 2014.5.28. [↑](#footnote-ref-7)
8. Kérjük, vegye figyelembe, hogy az értékelés szükségessé teheti történeti adatok beszerzését, valamint olyan adatokét is, amelyek fokozatosan válnak elérhetővé a támogatási program megvalósítása során. Kérjük, nevezze meg mindkét adattípus forrását. Az időbeli következetesség biztosítása érdekében lehetőleg mindkét adattípust ugyanabból a forrásból kell beszerezni. [↑](#footnote-ref-8)